|  |  |  |  |  |
| --- | --- | --- | --- | --- |
| Številka: | 43001-310/2023 |  | oznaka naročila: | U-3/24-G  |
| Datum: | 8. 3. 2024 |  | MFERAC: | 2431-24-000033/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

|  |
| --- |
| **Predmet naročila:****UJMA 2023 Rehabilitacija objektov na R3-690 odsek 1235, potok JUROŠAK (PT5036) v km 8,600 in potok ČRNA (PT5022) v km 10,090** |

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: gp.drsi@gov.si, tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-310/2023.

**2.1 Vsebina in cilji naročila**

Rehabilitacija mostu čez potok JUROŠAK (PT5036)

Most je zasnovan kot armiranobetonski okvir razpetine 5,00 m, plitko temeljenje je na pasovnih temeljih. Prekladna konstrukcija je armiranobetonska plošča. Krila so poševna glede na os objekta.Projektna hitrost na mostu je 60 km/h. Na mostu bo širina vozišča 5,50 + 2 x 0,25 m = 6,0 m brez razširitev. Ker je objekt izven naselja, so na mostu robniki višine 7,0 cm, jeklena varnostna ograja, servisni hodnik za pešce širine 120 cm in varnostna ograja za pešce višine 1,20 m. Skupna širina mostu bo 9,93 m. Sočasno z izvedbo mostu bodo rekonstruirani tudi cestni priključki in vodnogospodarska ureditev korita potoka v območju posega.

Rehabilitacija mostu čez potok ČRNA (PT5022)

Most je zasnovan kot armiranobetonski okvir razpetine 7,80 m, plitko temeljenje je na pasovnih temeljih. Prekladna konstrukcija je armiranobetonska plošča. Krila so poševna glede na os objekta.Projektna hitrost na mostu je 70 km/h. Na mostu bo širina vozišča 5,50 + 2 x 0,25 m = 6,0 m brez razširitev. Ker je objekt izven naselja, so na mostu robniki višine 7,0 cm, jeklena varnostna ograja, servisni hodnik za pešce širine 120 cm in varnostna ograja za pešce višine 1,20 m. Skupna širina mostu bo 9,93 m. Sočasno z izvedbo mostu bodo rekonstruirani tudi cestni priključki in vodnogospodarska ureditev korita potoka v območju posega. V času gradnje po promet potekal preko začasnega montažnega mostu (Mabey) na dolvodni strani cca 10 m od obstoječega mostu. Širina na mostu je 4,2 m. Most bo razpona L = 24,38 m.

Cilj izvedbe obeh objektov je predvsem izboljšati prometno - tehnično varnost na mostovih ter zagotoviti ustrezno rezervo v nosilnosti in trajnosti objektov.